Tarybos Reglamentas (EEB) Nr. 971/83
1983 m. kovo 28 d.
dėl susitarimo tarp Europos ekonominės bendrijos ir Gvinėjos Revoliucinės Liaudies Respublikos Vyriausybės dėl žvejybos prie Gvinėjos krantų sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Bendrija suinteresuota patvirtinti Susitarimą tarp Europos ekonominės bendrijos ir Gvinėjos Revoliucinės Liaudies Respublikos Vyriausybės dėl žvejybos prie Gvinėjos krantų, pasirašytą 1983 m. vasario 7 d. Konakryje, kartu pasikeičiant raštais,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Susitarimas tarp Europos ekonominės bendrijos ir Gvinėjos Revoliucinės Liaudies Respublikos Vyriausybės dėl žvejybos prie Gvinėjos krantų pasikeičiant raštais.
Pirmoje pastraipoje minimi tekstai pridedami prie šio reglamento.
2 straipsnis
Tarybos pirmininkas paskelbia Susitarimo 16 straipsnyje numatytą pranešimą [2].
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1983 m. kovo 28 d.